Tartalom

# Táblatündér - Elsődleges kulcs beállítása

Megadja, hogy a tábla melyik mezője legyen az elsődleges kulcs.

## Elsődleges kulcs létrehozása

Válassza ezt elsődleges kulcs létrehozásához. Minden adatbázishoz adjon hozzá elsődleges kulcsot, hogy a rekordok egyedien azonosíthatóak legyenek. A LibreOffice-ban bizonyos adatbázisok esetén az elsődleges kulcs kötelező a táblák szerkesztéséhez.

### Elsődleges kulcs automatikus hozzáadása

Válassza ezt elsődleges kulcs automatikus hozzáadásához külön mezőként.

### Meglévő mező használata elsődleges kulcsként

Válassza ezt, ha egy meglévő, egyedi értékekkel rendelkező mező lesz az elsődleges kulcs.

#### Mezőnév

Válassza ki a mezőnevet.

#### Automatikus érték

Válassza ezt egy érték automatikus beszúrásához, és a mező értékének automatikus növeléséhez minden új rekordnál. Az adatbázisnak támogatnia kell az automatikus inkrementációt, különben nem lehet az Automatikus érték funkciót használni.

### Elsődleges kulcs meghatározása több mező alapján

Válassza ezt, ha az elsődleges kulcsot több, meglévő mező kombinációjaként akarja létrehozni.

#### Elérhető mezők

Jelöljön ki egy mezőt, és kattintson a > gombra az elsődleges kulcsmezők listájához való hozzáadáshoz.

### >

Kattintson a kijelölt mezőknek abba a dobozba mozgatásához, ahová a nyíl mutat.

### <

Kattintson a kijelölt mezőknek abba a dobozba mozgatásához, ahová a nyíl mutat.

#### Elsődleges kulcs mezői

Jelöljön ki egy mezőt, és kattintson a < gombra az elsődleges kulcsmezők listájáról való eltávolításhoz. Az elsődleges kulcs a listában felsorolt mezők konkatenációjaként jön létre, fentről lefelé haladva.

Táblatündér - Tábla létrehozása

Támogasson minket!