Tartalom

# Image Filter

Ez az ikon a Kép eszköztáron megnyitja a Képszűrő eszköztárat, amelyen a kijelölt képre alkalmazható különféle szűrők helyezkednek el.

Szűrő

## Invertálás

Invertálja egy kép színeit vagy, szürkeárnyalatos kép esetén, a fényerejét. A szűrő ismételt alkalmazása visszafordítja az effektust.

Invertálás

## Simítás

Lágyítja vagy elmossa a képet aluláteresztő szűrő használatával.

Simítás

## Élesítés

Élesíti a képet felüláteresztő szűrő használatával.

Élesítés

## Zaj eltávolítása

Eltávolítja a zajt átlagoló szűrő segítségével.

Zaj eltávolítása

## Szolarizáció

Megnyitja a szolarizálást beállító párbeszédablakot. A szolarizációnak olyan a hatása, mintha túlhívnák a filmet. A színek részben invertálásra kerülnek.

Szolarizáció

### Paraméterek

Megadja a szolarizáció mértékét és típusát.

### Küszöbérték

Megadja, hogy milyen százalékos fényerő fölött fakítsa (szolarizálja) a képpontokat.

### Invertálás

Megadja, hogy invertálni kell az összes képpontot is.

## Öregítés

Minden képpont a szürkeértékére lesz állítva, majd a zöld és a kék színcsatornák értékei a megadott mértékben csökkennek. A vörös színcsatorna nem változik.

Öregítés

### Öregítés mértéke

Meghatározza az öregítés intenzitását százalékban. 0%-nál minden képpont szürkeértékei látszanak. 100%-nál csak a vörös színcsatorna marad meg.

## Poszterizálás

Megnyit egy párbeszédablakot, amelyen a poszterszínek száma határozható meg. Ez a hatás a színszám csökkentésére épül. Ennek hatására a fotók úgy néznek ki, mint a festmények.

Poszterizálás

### Poszterszínek

Megadja, hogy hány színre kell csökkenteni a kép színeinek számát.

## Pop art

A képet pop-art formátumúvá alakítja.

Pop art

## Rajzszén skicc

Szénrajz vázlatként mutatja meg a képet. A kép kontúrjai feketével rajzolódnak ki, és az eredeti színeket elnyomja.

Rajzszén skicc

## Kiemelés

Megjeleníti a kiemeléskészítő párbeszédablakot. Kiválaszthatja a képzeletbeli fényforrás helyzetét, ami meghatározza a létrejövő árnyék típusát és a képből létrehozott dombormű kinézetét.

Kiemelés

### Fényforrás

Megadja a fényforrás helyét. Egy pont ábrázolja a fényforrást.

## Mozaik

Kis képpontcsoportokat egyszínű, téglalap alakú területekké egyesít. Minél nagyobbak az egyes téglalapok, annál kevesebb részlet marad a képen.

Mozaik

### Elem felbontása

Meghatározza a téglalapokká egyesített képpontok számát.

### Szélesség

Megadja a különálló mozaikok szélességét.

### Magasság

Megadja a különálló mozaikok magasságát.

### Élek kiemelése

Egy objektum széleit emeli ki vagy élesíti.

Kapcsolódó témakörök

Inserting, Editing, Saving Bitmaps Images

Támogasson minket!