Tartalom

# Recording a Macro

LibreOffice can record commands executed with the keyboard and mouse in Writer and Calc

1. Nyissa meg a dokumentumot, amelyhez makrót kíván rögzíteni.

2. Válassza az Eszközök - Makrók - Makró rögzítése menüparancsot.

   Ha az Eszközök - Makrók - Makró rögzítése menüparancs hiányzik, akkor győződjön meg róla, hogy a makrórögzítő funkció be van kapcsolva a LibreOffice - Beállítások az Eszközök - Beállítások - LibreOffice - Speciális alatt.

   Megjelenik egy kis Rögzítés párbeszédablak, amely csak a Rögzítés leállítása gombot tartalmazza.

3. Hajtsa végre a dokumentumban a rögzítendő műveleteket.

   Nyomja meg az Esc billentyűt az objektumok kijelölésének megszüntetéséhez, mivel a makrórögzítő nem rögzíti ezt a műveletet, ha egérkattintással hajtja végre.

4. Kattintson a Rögzítés leállítása lehetőségre.

   Megjelenik a Makró párbeszédablak, amelyben mentheti és futtathatja a makrót.

   Ha meg kívánja szakítani a rögzítést a makró mentése nélkül, akkor kattintson a Rögzítés párbeszédablak Bezárás gombjára.

5. A makró mentéséhez először válassza ki az objektumot, amelybe el kívánja menteni a makrót a Makró mentése listában.

6. Ha a makrót egy új programkönyvtárba vagy modulba kívánja menteni, akkor kattintson az Új programkönyvtár vagy Új modul gombra és írja be az új programkönyvtár vagy modul nevét.

7. A Makró neve szövegmezőben adja meg az új makró nevét. A név ne legyen Basic-kulcsszó.

8. Kattintson a Mentés gombra.

## A makrórögzítő korlátai

A következő műveletek nincsenek rögzítve:

- Az ablakok megnyitása nincs rögzítve.

- Azok a műveletek, amelyeket nem abban az ablakban végeznek, amelyben a makrórögzítőt elindították.

- Az ablakok váltása nincs rögzítve.

- A nem a dokumentum tartalmára vonatkozó műveletek nincsenek rögzítve. Például a Beállítások párbeszédablakban, a makrószervezőben vagy a testreszabásban végzett módosítások.

- A kijelölések csak akkor vannak rögzítve, ha a billentyűzettel történnek (a kurzor mozog), de az egérrel történt kijelölések nem.

- A makrórögzítő csak a Calc és a Writer programban működik.

Kapcsolódó témakörök

Makró

Támogasson minket!