Tartalom

# Színátmenetek készítése

A színátmenet két szín vagy két ugyanolyan színű árnyalat növekményes átmenete, amelyet rajzobjektumoknál alkalmazhat.

### Színátmenet alkalmazása:

1. Válasszon ki egy rajzobjektumot.

2. Válassza a Formátum - Terület menüparancsot, majd jelölje be a Színátmenet lehetőséget a Kitöltés típusaként.

3. Válasszon ki egy átmenet stílust, kattintson az OK gombra.

## Egyéni színátmenetek létrehozása

Megadhatja saját egyéni színátmeneteit vagy módosíthat meglévőket, továbbá betölthet vagy menthet átmenetfájlokat tartalmazó listákat.

### Egy egyéni színátmenet létrehozása:

1. Válassza a Formátum - Terület menüparancsot, majd kattintson a Színátmenet fülre.

2. Válassza ki a listából az új színátmenet alapjául szolgáló létező színátmenetet, majd kattintson a Hozzáadás gombra.

3. A szövegmezőben adja meg a színátmenet nevét, majd kattintson az OK gombra.

   Az új átmenet szerkesztésre készen megjelenik az átmenetlista végén.

4. Állítsa be a színátmenet tulajdonságait, majd a Módosítás gombbal mentse a változásokat.

5. Kattintson az OK gombra.

## Színátmenet és átlátszóság használata

Egy színátmenet tulajdonságait, csakúgy mint a rajzobjektumok átlátszóságát az egér segítségével állíthatja be.

### Egy rajzobjektum színátmenetének beállítása:

1. Válassza ki a módosítani kívánt színátmenetet tartalmazó rajzobjektumot.

2. Válassza a Formátum - Terület menüparancsot, majd kattintson a Színátmenet fülre.

3. Állítsa be a színátmenet értékeit, majd kattintson az OK gombra.

Egy objektum átlátszóságának módosításához jelölje ki az objektumot, válassza a Formátum - Terület menüparancsot, majd kattintson az Átlátszóság fülre.

Kapcsolódó témakörök

Egyéni színek megadása

Támogasson minket!