Tartalom

# X/Y hibasávok

Síkbeli diagramok hibasávjainak megjelenítéséhez használja az X vagy Y hibasávok párbeszédablakot.

Ha egy adatsor eleme ki van jelölve, akkor ez a parancs csak arra az adatsorra lesz végrehajtva. Ha nincs elem kijelölve, akkor a parancs minden adatsorra végre lesz hajtva.

Ennek a parancsnak az eléréséhez...

Válassza a Beszúrás - X hibasávok beszúrása vagy Beszúrás - Y hibasávok beszúrása (Diagramok) menüparancsot.

A hibasáv egy jelzővonal, amely egy tartományt fog át x/y - negatív hibaértéktől az x/y + pozitív hibaértékig. Az x vagy y az adatpont értéke. Ha a „szórás” van kijelölve, akkor az x vagy y az adatsorozat középértéke. A negatív hibaérték és a pozitív hibaérték az az érték, amelyet a hibasáv függvény számít ki vagy kifejezetten meg van adva.

A Beszúrás - X/Y hibasávok menüparancs csak síkbeli diagramokhoz érhető el.

## Hibakategória

A Hibakategória területen kiválaszthatja a hibakategóriához tartozó megjelenítési típust.

### Nincs

Nem jelenít meg semmilyen hibasávot.

### Állandó érték

Megjeleníti a Paraméterek területen megadott állandó értékeket.

### Százalék

Százalékos értéket jelenít meg. A megjelenítés a megfelelő adatpontra vonatkozik. Állítsa be a százalékos arányt a Paraméterek területen.

### Függvények

Válasszon ki egy függvényt a hibasávok kiszámításához.

Standard hiba: A standard hiba megjelenítése.

Szórásnégyzet: Megjeleníti a szórásnégyzetet az adatpontok száma és a hozzájuk tartozó értékek alapján.

Szórás: A szórást jeleníti meg (a szórásnégyzet négyzetgyöke). Más függvényekkel szemben a hibasávok a középértéknél vannak középre igazítva.

Hibahatár: Megjeleníti az adatcsoport legmagasabb értékéhez százalékosan viszonyított legnagyobb hibahatárt. Állítsa be a százalékos arányt a Paraméterek területen.

### Cellatartomány

Kattintson a Cellatartomány lehetőségre, és adja meg a cellatartományt, amelyből a pozitív és negatív hibasávértékeket szeretné venni.

### Adattáblázatból

A saját adatokkal rendelkező diagram esetében, a hibasávadatok beírhatók a diagram adattáblázatába. Az Adattáblázat párbeszédablak további oszlopokat jelenít Pozitív X vagy Y hibasávok és Negatív X vagy Y hibasávok címmel.

### Ugyanaz az érték mindkettőhöz

Ennek a lehetőségnek az engedélyezésével a pozitív hibaértéket negatív hibaértékként is használhatja. Csak a „Pozitív (+)” mező értékét módosíthatja. Ezt az értéket a program automatikusan átmásolja a „Negatív (-)” mezőbe.

## Hibajelző

Megadja a hibajelzőt.

### Pozitív és negatív

A pozitív és a negatív hibasávok megjelenítése.

### Pozitív

Csak a pozitív hibasávok megjelenítése.

### Negatív

Csak a negatív hibasávok megjelenítése.

Kapcsolódó témakörök

Trendvonalak

Támogasson minket!